ouertoerusting | DinkJeug 124172615
kategorieë Select Category BOEKE EN MUSIEK (16) DINKDIEP (7) EREDIENS: Familiediens (9) EREDIENS: Jeugdiens (4) EREDIENS: Kindermoment (12) FAMILIE NETWERK (37) HUISGELOOF (18) INTERNET HULPBRONNE (8) JONG VOLWASSENES (42) KAMPE (9) KATEGESE: Hoërskool (8) KATEGESE: Laerskool (5) KATEGESE: Voorskool (14) KINDERBEDIENING (32) LEIER TOERUSTING (52) OUERLEIDING (30) TEMATIESE VIDEO'S (5) TIENERBEDIENING (25) UITREIKE (7) Uncategorised (20)
Huisgeloof nagmaal gesprek
27th June 2017 dinkjeugHUISGELOOFbybelstudie, geloofsgesprek, gesinne, huisgeloof, idees, nagmaal, onsglo, ouerleiding, ouertoerusting
Idees om oor nagmaal saam te gesels in gesinne
Lees en bespreek die verhaal van die eerste nagmaal in Matteus 26: 26-30
Hoe sal jy die Nagmaal verduidelik aan iemand wat dit vir die eerste keer gaan gebruik?
Maak 'n plakkaat met ten minste 5 verskillende woorde wat Nagmaal beskryf.
Vind uit wanneer julle volgende Nagmaal-Sondag by die gemeente is. Hoe kan jul as gesin daar dien? Bv. help met die brood sny, die tekens uitdeel, opwas na die tyd ens.
Bak brood saam as familie. Terwyl julle die brood bak gesels oor julle eerste Nagmaal ervaring of wat die Nagmaal beteken.
Om meer te lees oor nagmaal of 'n Bybelstudie oor die tema saam te doen, besoek: http://www.onsglo.co.za/2017/02/06/nagmaal/
Huisgeloof gesprek oor belydenis van geloof
27th June 2017 dinkjeugHUISGELOOFbelydenis van geloof, belydenisaflegging, familiebediening, geloofsgesprek, gesinne, gesprek, huisgeloof, onsglo, ouerleiding, ouertoerusting
Gesels as gesin oor Belydenis van Geloof
Teken 'n tydlyn van die hoofstukke van jou lewe. Vul die hoogtepunte en laagtepunte in. Watter spesiale oomblikke wat jy wil onthou en vier? Hoekom was hierdie oomblikke spesiaal in jou lewe? Hoe was God teenwoordig in al die verskillende hoofstukke?
Maak 'n lys van 'n paar oomblikke in jul as gesin (of elkeen apart) se lewe waar jy 'n spesiale ervaring van God gehad het.
Ouers kan deel wat dit vir hulle beteken dat hulle belydenis van geloof afgelê het. Watter betekenis hou dit vir hulle vandag in?
Vra iemand in jou familie of iemand wat jul ken wat reeds belydenis van geloof afgelê het, om te vertel van hul ervaring en wat dit vir hulle beteken het.
Gesels oor hoe Belydenisaflegging 'n "antwoord op jou doop" is.
Vir 'n Bybelstudie oor die tema "belydenis van geloof" besoek www.onsglo.co.za/2017/02/06/belydenis-van-geloof/
Kinders en die internet
27th June 2017 dinkjeugOUERLEIDINGhulpbronne, internet, kategese, kategete, kinders, ouertoerusting, selfone, veiligheid
10 wenke om hul veilig te hou!
deur Anriëtte de Ridder
Lees meer oor internet veiligheid en die invloed van skermtyd sodat jy 'n ingeligte ouer kan wees wat verantwoordelike besluite neem. www.commonsensemedia.org/cell-phone-parenting antwoord 'n hele paar vrae hieroor en gee praktiese wenke.
Stel 'n wagwoord op jou rekenaar, foon en tablet sodat jy weet wanneer jou kind dit wil gebruik. Moenie dat jou kinders na willekeur op die internet kan gaan of videos kan kyk of toeps kan aflaai nie. Stel jou "parenting controls" op al die verskillende toestelle in die huis (rekenaars, tv, selfone ens). https://www.internetmatters.org/parental-controls/
Wees altyd by as jou kind die internet gebruik. Gebruik ook 'n veiliger soekenjin wat vir kinders ontwerp is soos byvoorbeeld Kiddle http://www.kiddle.co/ of Kids search http://www.kids-search.com/ of http://www.swiggle.org.uk/. Google het ook 'n "safe search" funksie wat aangeskakel kan word en eksplisiete resultate uithou. So ook youtube – lees meer daaroor hierhttp://parentalcontrols-on.org/YouTube. Daar is ook spesifieke apps wat help met navorsing vir take. Tieners moet verkieslik in oop, gemeenskaplike areas in die huis die internet gebruik.
Sit jou foon of tablet op "flight mode" wanneer hul fotos wil kyk of speletjies wil speel sodat hulle nie per ongeluk internet toegang verkry nie.
Stel "location settings" af. Stel jou "privacy settings" hoog by al jou sosiale media profiele.
Maak seker jou foon / tablet het ouderdomsbeperkinge en kontroles op! Dit verhoed sekere webtuistes om oop te maak sonder 'n wagwoord of jou kind om nuwe apps af te laai, ens. Maak seker jy ken al die veiligheidstellings. Lees meer hieroorhttps://www.commonsensemedia.org/cell-phone-parenting/how-do-i-set-parental-controls-on-the-iphone
Gaan uit en sit af – Maak jou foon se apps toe wanneer jy dit nie gebruik nie. Gaan uit die internet wanneer jy nie jou rekenaar gebruik nie. Sit jou rekenaar/ foon af as jy dit nie gebruik nie.
Wees self 'n voorbeeld! Jou kind of tiener sal gou agterkom waarvoor jy die internet gebruik. Asook of jy afhanklik is van skermtyd.
Gesels met jou kind oor die waarde asook die gevare van die internet, sodat hy/sy ook verantwoordelikheid kan neem by maats se huise.
Stel saam as gesin reëls op oor internet gebruik (waarvoor, hoe, wanneer), skermtyd (wat, hoe lank), en sosiale media (hoe, wat, wanneer, met wie). Maak saam 'n plakkaat en plak dit op waar almal dit kan sien.
Nog nuttige skakels:
Saamwees vir Paasfees Paaspakkie
23rd March 2017 dinkjeugHUISGELOOFfamilie, familiebediening, huisgeloof, hulpbronne, kinders, materiaal, ouertoerusting, paasfees, paasnaweek, paastyd
Maak jou eie Paaspakkie vir jou gesin of gemeente vir die Paasvakansie deur alles bymekaar te kry op die lys hieronder. Daar is 17 saam lees, dink en doen Huisgeloofgeleenthede wat jonk en oud kan doen om saam te dink oor Lydenstyd en Paasfees.
Lys van benodigdhede:
Boksies of sakkies om al die kaartjies en voorwerpe van die pakkie in te sit.
1 Uitgedrukte kopie van die "Paaspakkie template" per pakkie. Verkieslik uitgedruk in kleur en op karton.
Onthou om jou drukker "double sided, flip on short edge" te stel voor jy hierdie stukke uitdruk, sodat die regte beskrywing by die regte prentjie is.
Elke bladsy bevat 4 poskaart grootte kaartjies. Sny elke bladsy dus in kwarte om al die kaartjies te kry. Daar is 17 kaartjies, 1 resep, 1 voorblad en 1 lees meer kaartjie.
Hier volg 'n lys van die 17 kaartjies plus wat saam met elke kaartjie gegee kan word. Sit elke kaartjie saam met die bypassende voorwerp in 'n sakkie om alles netjies en bymekaar te hou.
1. Lydenstyd: 1 Swartsak
2. Geheuespeletjie: Dobbelsteen
3. Feesmaal: 6 Plekmatjies (die dokument "Plekmatjies" kan hiervoor gebruik word)
4. Lof: 'n Plakker met die woord "dankbaar" op en stukkies gekleurde karton om op te skryf
5. Onderstebo: 2 Teesakkies
6. Gereed: 2 Tea lights
7. Dankies: Klippie
8. Vrae speletjie: Slegs die kaartjie
9. Belofte: 6 Haakspelde, krale/lint om dit mee te versier
10. Diensbaar: "Geroep om te dien" plakkaat (die dokument "Diensbaar" kan hiervoor gebruik word)
11. Onthou: 'n Pakkie gis en die resep op bladsy 9 van die "Paaspakkie template" dokument
12. Bid: Boksie Smarties
13. Getuig: Bordkryt
14. Kruisiging: Rooi tou en 'n spyker
15. Oomblikke: Slegs die kaartjie
16. Hoop: Saadjies en 'n klein potjie
17. Uitstuur: Goue sterretjies en 'n inkleur wêreld kaart (die dokument "Wêreldkaart" kan hiervoor gebruik word)
18. Die Voorblad op bladsy 9 van die "Paaspakkie template" dokument kan bo-op die paaspakkie boks/sakkie gesit word.
19. Delf Dieper opsie: Op bladsy 9 van die "Paaspakkie template" dokument is daar 'n kaartjie getiteld "Delf dieper". Op die kaartjie word daar verduidelik van die webtuiste/toep "Ons Glo" waar individue/gesinne dieper kan gaan delf oor sommige van die onderwerpe wat in die Paaspakkie is. Sit gerus die kaartjie onder in die boks.